Foto: AFP 2017 / Tasnim News/Farzad Menati Eronning g‘arbida noyabr o‘rtalarida sodir bo‘lgan vayronkor zilzila oqibatida halok bo‘lganlar soni 521 kishigacha oshdi, deb xabar bermoqda IRNA axborot agentligi. Avvalroq 502 kishi halok bo‘lgani, 12 ming kishi jabr ko‘rgani ma’lum qilingan. Halok bo‘lganlarning ko‘pchiligi, ya’ni 460 kishi Iroq bilan chegaradosh bo‘lgan Sere-Pole-Zoxab shahrida yashashgan. Zilzila kuchi 7,2 magnitudani tashkil qilgan. Zilzila mintaqadagi qolgan davlatlarda, jumladan Kuvayt, BAA va Isroilda sezilgan.